b'\n_START_ARTICLE_\nLiffe 2016\n_START_PARAGRAPH_\n27. ljubljanski mednarodni filmski festival bo potekal med 9. in 20. novembrom 2016 s projekcijami v Ljubljani (Cankarjev dom \xe2\x80\x93 Linhartova in Kosovelova dvorana, Kinodvor, Kino Komuna, Slovenska kinoteka in Kino \xc5\xa0i\xc5\xa1ka) in Mariboru (Kolosej Maribor), prvi\xc4\x8d pa tudi v Novem mestu (Anton Podbev\xc5\xa1ek Teater) in Celju (Mestni kino Metropol Celje)._NEWLINE_Otvoritveni film festivala je bil 11 minut Jerzyja Skolimowskega (s predfilmom Vsi ti glasovi Davida Henryja Gersona), zaklju\xc4\x8dni pa Moja divja no\xc4\x8d Alexa de la Iglesie.\n_START_SECTION_\n\xc5\xa0tevilke\n_START_PARAGRAPH_\nNa ogled so bili 103 celove\xc4\x8derni in 19 kratkih filmov iz 44 dr\xc5\xbeav. Prikazani so bili na 299 projekcijah (20 v Mariboru, 8 v Celju in 7 v Novem mestu, ostale v Ljubljani), od katerih jih je bilo 43 razprodanih. Izdanih je bilo 44.000 vstopnic. Festival je obiskalo 40 gostov, filmskih ustvarjalcev in \xc4\x8dlanov \xc5\xbeirij z vsega sveta. Po projekcijah je bilo 41 pogovorov s filmskimi ustvarjalci.'